पटना. नीतीश निश्चय की महत्वपूर्ण कड़ी स्वयं सहायता भत्ता को योजना और विकास विभाग के माध्यम से चलाया जाएगा। मंगलवार को समीक्षा बैठक में मुख्यमंत्री ने विभाग को युवाओं के लिए स्वयं सहायता भत्ता लागू करने की तैयारी 15 जनवरी तक कर लेने को कहा। यह योजना अप्रैल से लागू कर दी जाएगी।
आमतौर पर गरीब छात्रों के पास फॉर्म भरने, परीक्षा और इंटरव्यू देने कहीं जाने के लिए पैसे नहीं होते हैं। इस योजना के जरिए उन्हें एक साल के 9 माह के लिए एक-एक हजार रुपए दिए जाएंगे। इन पैसों से छात्र फॉर्म भरने और इंटरव्यू देने जा सकते हैं। राज्य में 20-25 साल के युवा इस योजना का दो बार लाभ उठा सकेंगे।
मुख्यमंत्री ने कहा कि आंकड़ों के सही संग्रह के लिए कृषि उत्पादन और उत्पादकता के आंकड़ों के संग्रहण में सैटेलाइट तकनीक का प्रयोग किया जाना चाहिए। स्थानीय क्षेत्र अभियंत्रण संगठन को सुदृढ़ करने के लिए एलएईओ का पृथक संवर्ग बनाने की आवश्यकता है। कोसी क्षेत्र पुनरुत्थान परियोजना को जल्द से जल्द पूरा करने का निर्देश दिया।
बैठक में योजना और विकास मंत्री राजीव रंजन सिंह उर्फ ललन सिंह के साथ ही सभी आला अधिकारी भी मौजूद थे।
hin_Deva hin_Deva hin_Deva awa_Deva